

VLADA REPUBLIKE HRVATSKE

Zagreb, 9. svibnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s Odobrenjem za produljenje boravka u unutarnjim morskim vodama Republike Hrvatske i luci Rijeka ratnom brodu Sjedinjenih Američkih Država |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.

P r i j e d l o g

Na temelju članka 11. stavka 4. Pomorskog zakonika („Narodne novine“, br. 181/04., 76/07., 146/08., 61/11., 56/13., 26/15. i 17/19.) i članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_ 2024. donijela

**ZAKLJUČAK**

Vlada Republike Hrvatske upoznata je s Odobrenjem za produljenje boravka u unutarnjim morskim vodama Republike Hrvatske i luci Rijeka ratnom brodu USNS „YUMA“ u sastavu Ratne mornarice Sjedinjenih Američkih Država, s ciljem jačanja bilateralne obrambene suradnje sa strateškim partnerom u području pomorske sigurnosti, koje je potpredsjednik Vlade Republike Hrvatske i ministar obrane dao aktom, KLASA: 342-01/24-01/3, URBROJ: 512-01-24-52, od 24. travnja 2024.

KLASA:

URBROJ:

Zagreb,

 P R E D S J E D N I K

 mr. sc. Andrej Plenković

**O B R A Z L O Ž E N J E**

Odredbama članka 11. stavka 2., 3. i 4. Pomorskog zakonika (Narodne novine, br. 181/04, 76/07, 146/08, 61/11, 56/13, 26/15 i 17/19) propisano je da boravak stranog ratnog broda u hrvatskoj luci ne može trajati duže od 10 dana i da ministarstvo nadležno za poslove obrane iznimno može, ako to zahtijevaju posebno opravdani interesi, odobriti posjet stranih ratnih brodova neovisno o tom uvjetu, u kojem je slučaju ministar nadležan za poslove obrane o odobrenju obvezan izvijestiti Vladu Republike Hrvatske u roku 8 dana.

Zaključkom se utvrđuje da je Vlada Republike Hrvatske upoznata s Odobrenjem za produljenje boravka u unutarnjim morskim vodama Republike Hrvatske i luci Rijeka ratnom brodu „YUMA“ u sastavu Ratne mornarice Sjedinjenih Američkih Država, radi jačanja bilateralne obrambene suradnje sa strateškim partnerom u području pomorske sigurnosti, koje je potpredsjednik Vlade Republike Hrvatske i ministar obrane dao aktom od 24. travnja 2024., KLASA: 342-01/24-01/3 , URBROJ: 512-01-24-52.